**Samandráttur av avgerðum,
tiknar í Skatta- og avgjaldskærunevndini
31.03 2005**
**Avgerð tikin 31.03.2005, j. nr. 04-02-22-14**Kommuna móti Toll- og skattstovu Føroya
- tilhaldskommuna
- atvinnukommuna
- § 41, stk. 2, § 48 og § 51, stk. 4 í skattalógini

**Samandráttur:** Ein kommuna kravdi Toll- og Skattstovuna um at seta felag skrásett við heimstaði í aðrari kommunu í atvinnuskatt fyri virksemi, sum tað hevði í teirra kommunu og sum hevði samband við skip, skrásett har. Toll- og Skattstovan avgjørdi ikki at seta felagið í atvinnuskatt. Skatta- og avgjaldkærunevndin staðfesti avgerðina hjá Toll- og skattstovuni.

**Avgerð tikin 31.03.2005, j. nr. 05-02-22-16**Skattgjaldari móti Toll- og skattstovu Føroya
- mótrokning
- írestandi skattur
- § 15, stk. 1 og § 25, stk. 2, litra c í norðurlendska dupultskattasáttmálanum
- ½ 25 í skattalógini

**Samandráttur:** Kærarin hevði havt inntøku uttanlands og metti ikki skattauppgerðina hjá Toll- og Skattstova Føroya at vera rætta. Skatta- og avgjaldskærunevndin staðfesti avgerðina hjá Toll- og Skattstovu Føroya.

**Avgerð tikin 31.03.2005, j. nr. 04-03-31-23**Skattgjaldari móti Toll- og skattstovu Føroya
- avgjald við innflutningi av vøru
- mvg og gatt-tollur
- § 16 í tolllógini

**Samandráttur:** Skatta- og avgjaldskærunevndin avgjørdi at staðfesta avgerðina hjá Toll- og Skattstovu Føroya at krevja kr. 394,- í avgjøldum í samband við, at kærarin innflutti “Den store danske encyklopædi” á CD-rom.